Волгарь бистәсендә «Халыклар дуслыгы паркы» ачылды (ФОТО)

	12 сентябрьдә, җиденче мәртәбә уздырылучы Халыклар дуслыгы көнендә, Куйбышев районының Волгарь бистәсендә «Халыклар дуслыгы паркы» ачылды. Чара Самара шәһәренең 435 юбилейлы туган көненә туры китерелгән иде.
 Милли авылдагы төзелеш барышы белән “Бердәмлек” газетасы укучыларыбызны 6 - 7 ел буена даими таныштырып барды. Шулай да кабатлап әйтәсе килә: милли авылны төзү идеясе авторы һәм башкаручысы – “Самара өлкәсе халыклары Союзы” иҗтимагый оешмасы рәисе, “Амонд” төзү компаниясенә нигез салган Россиянең Мактаулы төзүчесе Ростислав Ераст улы Хугаев. Ул үз алдына куелган бурычны төгәл үтәде – түп-түгәрәк мәйдан читендә урнашкан 20 өйнең дә үз йөзе, үз милләте бар, дип әйтергә була. 
	Эльмира ШӘВӘЛИЕВА	
Матбугат.ру

	№ --- | 22.09.2021	


